Sazmi Miah

Dato' Sazmi Miah ialah seorang ahli politik Malaysia. Beliau merupakan bekas Pengerusi Lembaga Kemajuan Wilayah Kelantan Selatan (KESEDAR) ketika kerajaan persekutuan dipimpin oleh Pakatan Harapan. Sazmi juga pernah dilantik sebagai Setiausaha Parlimen Kementerian Sumber Asli dan Alam Sekitar Malaysia pada 2004 hingga 2008 pada zaman Abdullah Ahmad Badawi.

Politik
Beliau pernah menjadi Timbalan Pengerusi Badan Pimpinan BERSATU Negeri Kelantan.yang dilantik pada 2018 lalu. Sebelum itu, beliau adalah seorang pemimpin UMNO di Kelantan. Beliau menyertai Parti Pejuang Tanah Air selepas parti itu ditubuhkan.

Pilihan raya
Beliau telah memenangi kerusi Parlimen Machang pada 2004 lalu dan bertahan selama satu penggal. Pada pilihan raya pada 2008, beliau telah ditewaskan oleh calon dari PKR, Saifuddin Nasution Ismail.

Kontroversi
Tun Dr Mahathir Mohamad telah melantik beliau sebagai Setiausaha Kerja BERSATU pada 2020 bagi menggantikan Muhammad Suhaimi Yahya yang dikatakan menimbulkan kontroversi kerana mengirimkan surat pemberitahuan pengguguran keahlian Tun Dr Mahathir bersama 4 lagi pemimpin kerana melanggar Perlembagaan BERSATU.

Anugerah dan pengiktirafan

Darjah kebesaran

  
 Darjah Dato' Paduka Jiwa Mahkota Kelantan Yang Amat Mulia (D.J.M.K.) - Dato' (2005)

Rujukan

Muslim Malaysia
Anggota Parti Pejuang Tanah Air
Bekas anggota Pertubuhan Kebangsaan Melayu Bersatu
Bekas anggota Parti Pribumi Bersatu Malaysia
Ahli Dewan Rakyat, Parlimen Malaysia ke-11
Setiausaha parlimen kementerian Malaysia